3. melléklet a …../2016. (……..) önkormányzati rendelethez

# Feltételes Támogatási szerződés-tervezet

# a ZFR-CSH/2016 kódszámú Otthon Melege Program

# „Családi házak energia-megtakarítást eredményező korszerűsítésének, felújításának támogatása” című alprogramjához kapcsolódó pályázat megvalósítására

Mely létrejött egyrészről **Oroszlány Város Önkormányzata** (székhely: 2840 Oroszlány, Rákóczi Ferenc út. 78.; bankszámla száma: ……………….; adószáma: ………………… képviseli: Lazók Zoltán polgármester) a továbbiakban: **Önkormányzat**

másrészről

**………………………………………….** (állandó lakcím/tartózkodási hely: ………………………., születési hely, idő: ……………., adóazonosító: …………………….; bankszámla száma: ………………………..) mint **kedvezményezett** (a továbbiakban: **Kedvezményezett**) között.

1. **Előzmények**

**1.1.** Az Önkormányzat a ZFR-CSH/2016 kódszámú Otthon Melege Program „Családi házak energia-megtakarítást eredményező korszerűsítésének, felújításának támogatása” című alprogramjához (a továbbiakban: központi pályázat) kapcsolódó pályázati eljárást folytatott le a …../2016. (…) önkormányzati rendelet szerint.

A Kedvezményezett a pályázati felhívás feltételeinek megfelelően pályázott, pályázatát a Városfejlesztési és Környezetvédelmi Bizottság …../2016. (…..) számú határozatával támogatta, amely alapján támogatás kizárólag abban az esetben illeti meg a Kedvezményezettet, ha a központi pályázaton is támogatásban részesül.

A Kedvezményezett vállalja, hogy jelen szerződés aláírásától számított 3 munkanapon belül pályázatot nyújt be a központi pályázati felhívásra, melynek tartalma az önkormányzati támogatás elnyerésére benyújtott pályázatával azonos. A Kedvezményezett a központi pályázati felhívásra benyújtott pályázatának elbírálásáról szóló értesítést a kézhezvételétől számított 3 munkanapon belül az Önkormányzat részére köteles megküldeni.

**1.2. Kedvezményezett a Támogatásra tekintettel az alább részletezett ingatlanon az alábbi támogatott beruházást valósítja meg. A megvalósításra kerülő pályázat összefoglaló adatai:**

* **Épület helyrajzi száma**:
* **A pályázat megvalósítási helye szerinti épület pontos természetbeni címe**: 2840 Oroszlány, …………………..
* **A tervezett munkálatok műszaki tartalmának és bekerülési költsége pontos meghatározása:**
* **A tervezett teljes bekerülési költség:** …………….,- Ft
* **A tervezett felújításnak a támogatás szempontjából elismerhető bekerülési költsége:** …………..,- Ft
* **Az igényelt állami támogatás összege:** …………,- Ft
* **Az állami támogatáshoz biztosított kiegészítő önkormányzati támogatás számszerű összege:** **………,- Ft**, mely támogatás kizárólag abban az esetben illeti meg a Kedvezményezettet, ha a központi pályázaton is támogatásban részesül.
* **Önkormányzati támogatás formája:** vissza nem térítendő támogatás, melynek forrása az Önkormányzat 2016. évi költségvetésében szereplő előirányzat.
* **A Kedvezményezett által vállalt saját erő számszerű összege:** …………,- Ft

1. **A pályázat megvalósítása**

**2.1. A kivitelező kiválasztása, a beruházás lebonyolítása**

A pályázat megvalósítását, a beruházás teljes körű lebonyolítását a kedvezményezett végzi, a kivitelezővel, szállítókkal, a megvalósításban közreműködő más személyekkel a Kedvezményezett saját nevében köt szerződést. A kivitelező kiválasztása és a vállalkozási szerződés megkötése a ZFR-CSH/2016 kódszámú pályázati útmutatóban előírt eljárási szabályok betartása mellett történhet, az előírások és irányadó jogszabályok betartására Kedvezményezett köteles. A Kedvezményezett a Támogatást kizárólag az 1.2. pontban meghatározott beruházás megvalósításához használhatja fel.

**2.2. Az önkormányzati támogatás folyósításának szabályai**

Az önkormányzati támogatás folyósítása a Kedvezményezett részére történik, a Kedvezményezett pénzintézeti számlájára történő utalással az alábbiak szerint:

A kiegészítő önkormányzati támogatás folyósítása egy összegben történik, az alábbi dokumentációk önkormányzathoz történő hiánytalan benyújtását követő 15 napon belül:

1. a központi támogatás elnyerésére vonatkozó támogatói okirat
2. a pályázat műszaki tartalmának megfelelő kivitelezői szerződés(ek)
3. az első – a pályázat műszaki tartalmának legalább 20 %-át elérő mértékű – részteljesítést igazoló műszaki dokumentációk és a Kedvezményezett nevére és címére/beruházás címére szóló költségszámlák, számlarészletezők önkormányzat részére történő megküldése

A fenti feltételeknek való megfelelésről és a dokumentációk hiánytalan rendelkezésre állásáról Oroszlány Város Önkormányzata igazolást állít ki, ezen igazolása a támogatás igénybevétele feltétele is.

**2.3.** A kiegészítő önkormányzati támogatás egyszeri összeg, amelynek mértéke nem emelhető. Amennyiben a beruházás megvalósítása során a beruházás költségei a támogatásban részesített pályázatban megjelölt elszámolható költségeknél alacsonyabbak, az önkormányzati támogatás összege ezzel arányosan csökken.

**2.4.** A Kedvezményezett vállalja a beruházás támogatásból nem fedezhető költségeinek biztosítását saját erőként, illetve a támogatás összegének megelőlegezését.

1. **Egyéb kikötések**

**3.1.** A Kedvezményezett az önkormányzat felé tájékoztatási és adatszolgáltatási kötelezettséggel tartozik, ennek megfelelően a következő alátámasztó dokumentációkat a kézhezvételtől, illetve kiállításuktól számított 3 munkanapon belül az önkormányzat részére köteles megküldeni:

1. A támogatott beruházás teljes körű megvalósítását követően készült műszaki átadás-átvételi jegyzőkönyvet és teljesítést igazoló dokumentumokat
2. a központi pályázat lebonyolításában közreműködő szervezet döntését a beruházás megvalósulását igazoló műszaki alátámasztó dokumentáció elfogadásáról, a záró elszámolás befogadásáról.

**3.2.** A Kedvezményezett hozzájárul ahhoz, hogy a támogatott program megvalósításának szabályszerűségét, a támogatás rendeltetésszerű felhasználását a jogszabályban meghatározott szervek, illetve a támogató ellenőrizzék.

**3.3.** A Kedvezményezett a kiegészítő önkormányzati támogatást 30 napon belül köteles visszafizetni a következő esetekben:

1. amennyiben a 3.1. pontban foglalt kötelezettségét felhívás ellenére sem teljesíti;
2. vagy a ZFR-CSH/2016 kódszámú központi pályázati eljárás során közreműködő szervezet a kedvezményezett záró elszámolását nem fogadja el és a megítélt állami támogatás visszavonásáról vagy visszafizetéséről hoz döntést.

**3.4.** Jelen szerződés megszűnik, amennyiben a Kedvezményezett a központi pályázati felhíváson nem részesül támogatásban.

**3.5.** Kedvezményezett feltétel nélküli beleegyezését adja ahhoz, hogy az 1.2. pont szerinti kiegészítő önkormányzati támogatás összege erejéig az Önkormányzat javára az 1.2 pontban megjelölt ingatlanra jelzálogjogot, továbbá ennek biztosítására elidegenítési és terhelési tilalmat jegyezzenek be a beruházást követő 3. év végéig terjedő időtartamra. A jelzálogjog bejegyzéséről Felek az önkormányzati támogatás folyósítását megelőzően rendelkeznek.

**3.6.** Jelen szerződésben nem rendezett kérdésekben a Polgári Törvénykönyv rendelkezései, valamint az államilag támogatott ZFR-CSH/2016 kódszámú, Otthon Melege Program „Családi házak energia-megtakarítást eredményező korszerűsítésének, felújításának támogatása” alprogramhoz kapcsolódó kiegészítő önkormányzati támogatás biztosításáról szóló …./2016. (…) önkormányzati rendelet, illetve ZFR-CSH/2016 kódszámú központi pályázati felhívás és útmutató az irányadók.

Jelen szerződést a felek mint akaratukkal mindenben megegyezőt jóváhagyólag írják alá.

**Oroszlány, 2016. …………….**

|  |  |
| --- | --- |
| **………………………** | **………………………….** |
| **Oroszlány Város Önkormányzata**  **Képviseli: Lazók Zoltán polgármester** | **Kedvezményezett képviseletében** |

**Ellenjegyzem:**

|  |
| --- |
| **……………………** |
| **Dr. File Beáta jegyző** |

**Pénzügyi ellenjegyzés:**

|  |
| --- |
| **……………………** |
| **Bársony Éva osztályvezető** |